**3-БОБ: ЎЗБЕКИСТОН ФРОНТНИНГ ИШОНЧЛИ ҚЎРҒОНИ 1-машғулот: Ўзбекистон- фронт учун таянч қурғони**

(Слайд 2) Иккинчи жаҳон уруши даврида Республикага раҳбарлик қилган Ўзбекистон Компартияси Марказий Комитетининг биринчи секретари Усмон Юсупов (1900-1966), Ўзбекистон ССР Олий Совети Президиуми раиси Йўлдош Охунбобоев (1885-1943), Ўзбекистон ССР Халқ Комиссарлари Совети раиси Абдуджабор Абдурахмонов ўзбекистонликларни фронтга сафарбар қилиш ишларини ташкил этишди.

(Слайд.3 Уруш даврида Ўзбекистонда иқтисодиёт ва саноат) Республика ҳукумати тезкор суратда Ўзбекистон саноат ишлаб чиқаришини ҳарбий изга мослаб қайта қуришнинг умумий режасини белгилаб берди. Унга кўра:

-саноат ишлаб чиқариш қувватларини уруш манфаатларига йўналтириш;

-қишлоқ хўжалиги моддий ресурслари ва колхозчилар меҳнати ёрдамида уруш эҳтиёжларини қондириш;

- траспорт соҳасини уруш шароитларини ҳисобга олган ҳолда қайта қуриш;

- мамлакат қурилиш салоҳиятини, биринчи галда ҳарбий қурилишларга йўналтириш;

- урушга кетган ишчилар ўрнини тўлдириш, меҳнат сафарбарлигини ўтказиш;

- озиқ-овқат захираларини шаҳарлар таъминотига сафарбар этиш;

- аҳоли ва халқ хўжалиги иқтисодий имкониятларидан келиб чиқиб уруш таъминотини молиялаштириш;

- давлат бошқарув тизимини уруш шароитларига мослаб қайта қуриш талаб қилинарди.

Қабул қилинган қарорларда халқ хўжалигини қайта қуришга доир аниқ вазифалар белгиланган бўлиб, уларда саноат корхоналарини мудофаа маҳсулотлари ишлаб чиқаришга ўтказиш муддатлари кўрсатилган, ички ресурсларни сафарбар қилиш соҳасидаги чоралар таклиф қилинган эди.

(Слайд 3.Ўзбекистонга кўчириб келтирилган саноат корхоналарининг ишга туширилиши ва маҳсулот ишлаб чиқариш акс этган фотолавҳалар) 1941-йилнинг декабрига келиб, республикадаги 230 та, шу жумладан, Тошкентдаги 63 та корхоналар маҳсулот бера бошлади.

Республикада 1941-1945-йилларда индустриянинг барча тармоқларига даҳлдор 280 та корхона қурилиб ишга туширилди.

Саноат қурилиши тубдан ўзгарди, аввало оғир индустрия тармоқларининг умумий салмоғи 1940-йилдаги 13,3 фоиздан 1945-йилда 47,3 фоизга, металлга ишлов бериш саноати салмоғи эса тегишли 8,3 фоиздан 38,4 фоизга етиши ҳисобига ўзбекистон саноати ривожланди

**4-5 слайд**

Уруш йилларида Ўзбекистон энг муҳим стратегик хом ашё - пахтанинг асосий етказиб берувчиси бўлишни давом эттирди. Экин майдонларини кўпайтириш учун шимолий тошкент, юқори чирчиқ, шимолий фарғона, сох-шаҳимардон, уч-қўрғон каналлари, косонсой ва каттақўрғон сув омборлари ва пахта ишлаб чиқаришни қисқартирмасдан бошқа ғалла, сабзавот, картошка, полиз экинлари йиғиндиси кенгайтирилди. Республика учун янги экинлар - шакар қамиш ва каноп ўзлаштирилди.

(Слайд 4.“Ўзбекистон қишлоқ хўжалик ходимларининг қаҳрамонона меҳнати” экспозицияси) Уруш йилларида Ўзбекистон деҳқонлари: 4,806 млн тонна пахта хом ашёси, 82 млн. пуд ғалла, 54,1 минг тонна ипак пилла, 1 миллион 282 минг тонна дон, 195 минг тонна шоли, 482 минг тонна картошка ва сабзавотлар, 57,5 минг тонна мева ва узум, 36 минг тонна қуритилган мевалар, 159,3 минг тонна гўшт, 22,3 минг тонна жун ва бошқа кўпгина маҳсулотларни етказиб берганлар. Бу Ўзбекистон қишлоқ меҳнаткашларининг душманни тор-мор қилиш учун умумхалқ курашига қўшган муносиб ҳиссаси бўлган.

Уруш йилларида колхозчи ва деҳқонларга амалда пул тўланмаган ва меҳнат кунларига ниҳоятда кам миқдорда маҳсулот олганлар. бундай шароитда қишлоқ меҳнаткашлари жон сақлаш учун овқат сифатида қичитқи ўт, шўра ўт, ловия, дарахтларнинг янчилган пўстлоғи ва шу кабиларни истеъмол қилишга мажбур бўлган. лекин шундай бўлса-да, фронт учун зарур бўлган барча қишлоқ хўжалиги маҳсулотларни жўнатиб турди.

(Слайд 5) Ўзбекистон нафақат ўз аҳолисининг озиқ-овқат маҳсулотларига бўлган эҳтиёжини қондирибгина қолмай, балки фронт ва меҳнаткашларга қамал қилинган ва озод қилинган шаҳар ва туманларга ҳам ёрдам кўрсатди.

Масалан, 1942-1943-йиллари ўзбек халқи 900 кун қамалда қолган ленинградликларга 600 та вагон ун ва гўшт, 100 та вагон гуруч, 60 та вагон қуруқ мева етказиб берилган.

Андижон вилоятидан 7884 кило ун ва буғдой, 5496 кило ёрма буғдой, 1160 кило гуруч, 418 бош қўй, 8510 кило қуруқ мева, қорақалпоғистондан 224916 сўм нақд пул, 21614 кило буғдой, 5819 кило гўшт, 3700 кило гуруч, мўйноқ балиқ комбинатидан 20 миллион банка гўшт ва балиқ консервасидан иборат 31 вагон, шунингдек, ғарбий фронтга ҳам 39 та вагон совға – саломлар; 1943-йили сурхондарё вилоятидан 14 миллион сўм нақд пул, 330 тонна гўшт ва ёғ, 530 тонна буғдой, 180 тонна қуруқ мева, 33168 дона тери, кийим бош ва бошқа маҳсулотлар юборилиб турилган.

Шунингдек, 1943-йил август ойида душмандан озод этилган ҳудудларга 1.152 та трактор, 25 та комбайн, 1.138 та плуг, 379 та уруғ қадаш машиналари юборилган

**6,7,8 слайдлар**

Ўзбекистонликлар урушнинг дастлабки кунлариданоқ мудофаа жамғармасини ташкил этиш ҳаракатида фаол иштирок этган. Мудофаа жамғармасига ишчилар, зиёлилар бир кунлик иш ҳақлари, турли шанбаликлар ҳисобига ишлаб топилган пуллар, ўз шахсий жамғармалари, қимматбаҳо буюмлар, давлат заёмлари, озиқ-овқат маҳсулотларини топширдилар. Урушнинг дастлабки кунларида республика аҳолисидан 30 млн сўм миқдорда пул, облигатсия ва қимматбаҳо ашёлар тўпланди. Ўзбекистон аҳолиси уруш йилларида мудофаа жамғармасига жами 649.9 млн сўм пул ва 55 кг.га яқин олтин, кумуш ва бошқа қимматбаҳо металлар топширди. Бу жамғарма ҳисобига танк колонналари, авиатсия эскадрилъялари, бронепоездлар қурилиб фронтга жўнатилди.

Ўзбекистон ҳукумати томонидан фронт учун танклар ишлаб чиқаришни кўпайтириш мақсадида, 1941-йилнинг

9-декабрида махсус қарор қабул қилинди. Унга кўра, ўзбекистон халқининг фронт учун, ғалаба учун емай-ичмай мисқоллаб тўплаган маблағлари эвазига шакллантирлган “мудофаа фонди” ҳисобидан “ўзбекистон колхозчиси”, “ўзбекистон комсомоли”, “ўзбекистоннинг 20 йиллиги” номлари остида танк колонналари, шунингдек, “ўзбекистон авиа-ескадрилияси”, “санитария-авиатсия полки” ҳамда 5 та зирҳли поезди йиғилиб фронтга ўзбек халқи номидан тақдим этилди. Улар жанг майдонларида юксак маҳорат кўрсатиб, ғалабани тезлаштиришда муносиб ҳисса қўшдилар.

Ўзбекистондан жўнатилган танкларнинг катта гуруҳи полша ҳудудларига ҳам келтирилиб, гвардиячи панфиловчилар дивизияси жангчиларига топширилган. Мазкур эшелонларда 400 дан ортиқ танк, ўзиюрар тўп, бронетранспортёр ва броневиклар олиб келинди. Бу пўлат отлар ўзбек халқининг фронтдаги азамат жангчиларга юборган совғаси эди. “ўзбекистоннинг 20 йиллиги” танклари 1945-йил 2-май кечқурун германиянинг макленбург вилоятидаги висмер шаҳрига кирди.

“ўзбекистон колхозчиси” танк колоннаси қурилишига республика колхозчилари ўзларининг шахсий жамғармаларидан 1942-йил декабрда 260 млн. Сўм тўпладилар.

Тошкент вилояти ўрта чирчиқ тумани “бирлашган қизил май” колхози раиси турғун тошматов танк ва жанговор самолёт ишлаб чиқариш учун

104 минг сўм, машҳур санъаткор тамара артёмовна петросян (тамарахоним) мудофаа жамғармасига 50 минг сум пул маблағларини “мудофаа фонди”га ўтказган. “ўзбекистон” танк колоннаси учун фориш тумани колхозчи ва ишчилари 1095 минг сўм, жиззах тумани меҳнаткашлари 2.1 млн сўм маблағ, сурхондарёликлар 378123 сўм, бронепоезд қурилишига 400 минг сўм, жарқўрғон туманидан тўрақулова 70 минг, шеробод туманидан 5715 минг сўм нақд пул жамғармаларини ўтказишган.

Аҳоли томонидан иссиқ кийимлар тўплаш ва тайёрлаш ватан ҳимоячилари ҳақида инсоний ғамхўрликнинг ёрқин кўриниши бўлди. Фронтга пахтали курткалар, калта пўстинлар, кигиз этиклар, шарфлар, қўлқоплар, пайпоқлар, қулоқчин қалпоқлар, жемферлар ва ҳоказолар тайёрланиб пешма-пеш жўнатиб турилган. Жангчилар учун тўпланган кийим ва озиқ-овқатларни ўз сср олий совети президиумининг раиси йўлдош охунбобоев раҳбарлигидаги делегатсия фронтнинг олдинги марраларигача олиб борган эди.

Ўзбекистон аҳолиси урушнинг дастлабки олти ойи мобайнида 421.5 мингта турли хил иссиқ кийимларни фронтга юборган.

Жангчилар учун ўзбекистон енгил саноат вазирлиги корхоналари томонидан фронтга 246.918.700 сум миқдоридаги маҳсулот жўнатилди, тошкент тўқимачилик комбинати фронт учун 410 млн. Метр газлама ишлаб чиқарди, шунингдек, самарқанд, наманган, хоразм ва бошқа вилоятлардан ҳам кўп миқдорда кийим-кечак ва озиқ-овқат маҳсулотлари фронтга жўнатилган.

Фронтдаги жангчилар учун 7.518.8 мингта гимнастерка, 2.639.7 мингта пахтали нимча, 2.221.2 минг жуфт этиклар юборилган.

Бухоро вилояти 1942 йилнинг ўзида 4 мингдан ортиқ иссиқ кийим, 10 минг жуфтдан ортиқ пайпоқ, 5.660 млн иссиқ бош кийим, 2.750 та шим, 3 мингта пўстин, сурхондарё ёшлари эса 125 та пахталик шимни фронтга юборишди.

**10,11 слайдлар**

Уруш йилларида фронт яқинидаги ҳудудлардан мамлакатичкарисига 1941-йилнинг июлидан ноябрига қадар 150 дан ортиқ саноат корхоналари ва уларнинг мол-мулклари ҳамда ишчи-ходимлари ўзбекистонга кўчириб келтирилди.

Жумладан, тошкент шаҳри ва тошкент вилоятига 55 та, самарқанд вилоятига 14 та, фарғона водийсига 25 та ҳамда бухоро вилоятига 2 та ва республиканинг бошқа ҳудудларига 50 дан ортиқ корхона жойлаштирилди.

Ўзбекистонга кўчириб келтирилган саноат корхоналарини тиклашда талабалар, ўқувчилар, уй бекалари, фан ва маданият ходимлари, хизматчи ва колхозчилар тинимсиз ва оғир меҳнат қилдилар. Улар фронтни қурол-яроғ, жанговар техника, моддий ресурслар билан таъминлаш учун бор имкониятларини ишга солдилар. Оқибатда мазкур корхоналар ниҳоятда қисқа муддатда ишга туширилди. Масалан, “ростселмаш” заводи 25 кунда, “аксай” заводи эса 29 кунда, тошкентга москва вилояти химки шаҳридан 1941-йилнинг ноябр ойида кўчириб келтирилган чкалов авиатсия заводи 1942-йилнинг январидаёқ маҳсулот бера бошлади.

Дастлабки десант ва оғир юкларни ташишга ҳамда тунги бомбардимон қилишга мўлжалланган ли-2 самолёти 1942-йилнинг 7-январида синовчи учувчи н.в.герасимов томонидан муваффақиятли синовдан ўтганидан сўнг, январ ойининг охиридан тўлиқ ишлаб чиқаришга қўйилди. 1942-1945-йиллар давомида тошкент авиатсия заводида 2000 дан ортиқ ли-2 русумидаги самолётлар йиғилиб фронтга юборилган. Завод ишлаб чиқаришидаги барча ташкилий ишларга завод бош муҳандиси б.п.лисунов раҳбарлик қилган эди.

Урушнинг дастлабки кунлариданоқ тўлиқ ҳарбий изга туширилган тошкент тепловоз-вагонсозлик корхонаси жамоаси ҳам фидокорона меҳнат қилиб уруш даврида 5 дона зирҳли поезд (дастлабки “ўзбекистон” зирҳли поездини қабул қилиб олган капитан а.мамедов бўлинмаси 1943-йил сентабрида курск ёйидаги жангларда душманнинг икки танки, иккита зирҳли машинаси ва гитлерчи пиёда аскарларининг бир взводидан ортиғини яксон қилиб шуҳрат қозониб, киев, житомирдан берлингача бўлган шонли йўлни **“невидимка”** тахаллуси остида босиб ўтган. Экипаж аъзоларининг барчаси орден ва медаллар билан мукофотланишган) 100 дона санитар поезди, 1,5 минг дона 82 мм баталон миномёти, 600 минг дона 120 мм.ли снаряди, 200 минг дона ргд-43 қўл гранатаси, 300 минг дона 100 кг.ли фугас авиабомбалари, 120 мм.ли катюшанинг реактив снарядлари ҳамда 12 дона паравозларни қайта таъмирлаб фронтга жўнатишган. Эвакуатсия қилинган корхоналар базасида яна 47 та корхона ташкил этилди. Шу тариқа, ўзбекистон иккинчи жаҳон урушида ғалаба учун замин яратувчи катта бир саноат майдонига айлантирилган.

**12,13,14,15 слайдлар**

Ўзбекистонга уруш йилларида украина, белоруссия ва россиянинг душман томонидан босиб олинган ҳудудларидан 1 миллиондан ортиқ киши эвакуатсия қилинди. Шулардан 200 минг нафаридан ортиғи болалар эди. Аҳоли уларга турар-жой бериб, охирги бўлак нонини ҳам бирга баҳам кўрди.

1941-йил 25-ноябридан 1942-йил октабрига қадар республиканинг эвакуатсия пунктлари орқали 15.649 нафар бола қабул қилинди. Кўпгина оилалар икки ва ундан ортиқ етим болаларни ўз тарбияларига олганлар.

Ўзбек халқининг ана шундай меҳрибон оилаларидан бири бўлган тошкентлик темирчи уста шоаҳмад шомаҳмудов ва баҳринисо акрамовалар оиласи ҳабиба, вова, шуҳрат – рус, ҳамидулла – украин, рафиқ, раҳматулла – татар, холида – молдован, самуғ – чуваш, йўлдош, эргаш – яҳудий, ҳалима – қозоқ, қоравой, неъмат, муаззам, ҳакима ва улуғбек исмли 14 нафар етим болаларни фарзандликка олиб, киймай-кийдириб, энг сўнгги бир бурда нонини ҳам уларга илиниб тарбиялаб вояга етказишган.

Шунингдек, республика раҳбари – у.юсупов 3 нафар, самарқандлик ф.қосимова 14, каттақўрғонлик ҳ.самадов 12, наманганлик с.қамбаров 11, бухоролик м.жўраева ва а.ашурхўжаевалар оиласи 8 нафардан, янгийўлдаги 9 та колхоз жамоаси аъзолари 169 нафар болани ўз тарбиясига олишган.

1941-1942-йилларда ўзбекистонга эвакуатсия қилинган 78 та болалар уйларининг 50 таси мустақил равишда сақланиб қолиб, тошкент шаҳрига 5, самарқандга 4, наманганга 9, андижонга 13, бухоро вилоятига 9 таси ва фарғона шаҳрига эса 10 таси жойлаштирилди.

Евакуатсия қилинган болалар учун самарқанд вилояти туманларида 8 та болалар уйи ташкил этилиб, уларда 4.270 нафар бола тарбияланди. Самарқанд шаҳридаги болалар уйларига қўшимча равишда яна 660 нафар бола жойлаштирилди. Андижон вилоятининг андижон туманидаги бўтақора қишлоқ кенгаши биносига чернигов болалар уйи, қўрғонтепа туманига донбассдан кўчириб келтирилган 2 та болалар уйи, чинобод, пахтаобод ва холдевонбекга куйбишевдан кўчириб келтирилган 4 та болалар уйи жойлаштирилди.

Хлебушкина антонина павловна 1942-йилда тошкент шаҳрида очилган 22-сон меҳрибонлик уйи директори этиб тайинланган ва 1995-йилгача уни бошқарган. Шу давр ичида меҳрибонлик уйининг 40 миллатга мансуб

4 мингдан ортиқ болаларига оналик қилиб, уларнинг энг яқин инсонига айланди. Меҳрибонлик уйининг 40 дан ортиқ тарбияланувчилари хлебушкина фамилиясини олган.

1945-йилда ўзбекистон вилоятларида ва қорақалпоғистонда болалар уйлари 268 тага етган бўлиб, улардаги тарбияланувчилар сони 31.300 нафар болани ташкил этди, ҳолбуки, уруш арафасида республикада фақат 106 та болалар уйи мавжуд бўлиб, уларда 12 минг бола тарбияланарди.

**17,18 слайдлар**

1941-йили ўзбекистонда 368 та касалхона ва 19498 даволаш ўринлари мавжуд бўлган бўлса, 1945-йилга келиб, шифохоналар 481 та, даволаш ўринлари 24848 тага, шифокорлар эса 2561 тадан 2984 тага ортди.

**1942-йилнинг охирига келиб,** ўзбекистон ҳудудига жами 39.140 ўринга эга бўлган **115 та эвакуатсия госпиталлари** жойлаштирилди. 1941-йил октабридан 1945-йилнинг 1-июлига қадар 164.382 нафар ярадор аскар келтирилиб, 87 фоизи, яъни 143 101 нафари даволаниб чиқишган, олган жароҳатлари туфайли улардан баъзиларининг ҳаётини сақлаб қолишнинг иложи бўлмаган. Маълумотларга кўра, тўрт минг киши 100 дан ортиқ қабристонларга дафн этилган.

Госпиталларда даволанаётган жангчиларнинг тўлақонли овқатланишини ташкил қилиш учун 1.513 меҳнат жамоалари госпиталларни оталиққа олиб, уларни ёқилғи, озиқ-овқат ва бошқа қишлоқ хўжалик маҳсулотлари билан таъминлаб туришган.

Ўзбекистонлик 18482 нафар донорлар мунтазам равишда ярадорларни оёққа турғазиш учун қон (жами 5.500 литрни ташкил этган) бериб турганлар.

Республика соғлиқни сақлаш тармоғи оғир синовлардан ўтган ва кўплаб малакали, иқтидорли тиббиёт ходимлари урушга сафарбар этилган. Тиббиёт олийгоҳларининг юқори курс талабалари, битирувчилари, билим юртлари ва илмий-тадқиқот институтларининг профессор-ўқитувчилари, даволаш муассасаларида хизмат қилаётган ўрта тиббиёт ходимлари-фелдшерлар, санитарлар, ҳамширалар ҳам урушга сафарбар этилган.

**20,21,22 слайдлар**

1941-йилнинг ноябрига келиб, тошкентда 35 та, бухорода 16 та, когонда-13 та ҳарбий дала -ўқув марказлари ташкил этилган.

Республикада ҳарбий тайёргарлик ссср халқ комиссарлар советининг 1941-йил 2-июндаги «аҳолининг ҳарбий ҳаво ҳужумига ва кимёвий ҳужумга қарши умумий мажбурий тайёргарлиги ҳақида»ги қарорига мувофиқ, барча корхоналар, муассасалар, ўқув юртларида ташкиллаштирилиб, ҳаво ва кимёвий ҳужумлардан ҳимояланиш усулларига ўргатувчи гуруҳлар тузилди, ҳамда таълим муассасаларда қисқа муддатли ўқув курслари ташкил этилди.

Юз минглаб йигит-қизлар умумтаълим ва мудофаа, авиатсия ва кимё саноатига кўмаклашувчи ижтимоий-сиёсий мудофаа ташкилоти (осоавиахим) орқали ҳарбий тайёргарликдан ўтдилар. Уруш йилларида ўзбекистонда 27 минг нафардан ортиқ пулемётчи, 3.340 нафар мерган, 12.9 минг нафар минамётчи, 22 минг нафардан ортиқ ўқчи, 3.078 нафар медитсина ҳамшираси, 22.4 мингдан ортиқ “ворошиловчи мерган”, 455 отлиқ жангчи, 3.078 нафар автомобил ва мототсик ҳайдовчилари, 10.5 минг нафар велосипед ҳайдовчиси, 5 минг нафардан ортиқ телеграфист тайёрланди.

1941-1943-йиллар мобайнида фақат тошкент вилояти ёшлар ташкилотининг ўзи армияга 37 минг нафар йигит-қизларни юборди, шундан 10 минг нафари миллий қисмларга бориб қўшилди.

Ҳарбий захираларни тўлдиришга республикамиз ҳудудига кўчириб келтирилган ҳарбий академиялар, билим юртлари ва курслар сезиларли ҳисса қўшдилар. Фрунзе номидаги ҳарбий академия, ҳарбий-тиббий академия, механизатсия ва моторлаштириш ҳарбий академияси, ф.дзержинский номидаги артиллерия академияси, биринчи олий штурманлар мактаби, шунингдек, полша армияси қўшилмалари шулар жумласидан эди.

Уруш йилларида ўрта осиё ҳарбий округи ҳудудида ҳаммаси бўлиб 8 та ҳарбий академия, 35 та ҳарбий билим юрти, 19 та авиатсия мактаби ва кўплаб турли ҳарбий курслар жойлаштирилди.

Тошкент пиёдалар билим юрти қуролли кучларнинг кекса ҳарбий ўқув юртларидан бири эди. Уруш йиллари билим юрти 7 мингдан ортиқ малакали офитсерлар тайёрлади. Мазкур ўқув юрти вояга етказган офитсерлардан 47 киши совет иттифоқи қаҳрамони унвонини олишга муваффақ бўлди. Улар орасида генерал-полковниклар м.р.турсунов, а.и.баксов полковник в.в.карповлар ҳам бор эди.

Билим юртини битирганлардан 38 киши машҳур ҳарбий саркардалар бўлиб етишдилар, армия генераллари а.а.лучинский ва н.т.ляченко, генерал-лейтенантлар п.с.курбаткин ва ф.х.норхўжаев шулар жумласидандир.

“харков бронетанк мактаби” (ҳозирда чирчиқ олий танк қўмондонлик муҳандислик билим юрти чотқмбю) иккинчи жаҳон уруши йилларида билим юрти 7.500 дан ортиқ малакали танкчи офитсер кадрлар етказиб берди. Улардан 78 нафаридан ортиғи энг юқори унвон “совет иттифоқи қаҳрамони” унвонига, жумладан икки нафари икки карра “совет иттифоқи қаҳрамони” унвонига сазовар бўлишган.

Билим юрти кўплаб истеъдодли ҳарбий саркардаларни етиштириб берди. Улар қаторида шон-шуҳрат қозонган қаҳрамонлар - авиатсия бош маршали а.а.новиков, армия генерали а.и.белобородов, генераллар п.п.петуков, н.ф.терехин, й.в.хурсев, и.д.ивлев ва бошқаларни санаб ўтиш мумкин.

**24,25 слайдлар**

Саноат корхоналарида ишлаётган аёллар улуши 1941-йилнинг 10-октабрига қадар 45 фоиз бўлган бўлса, 1943-йилда бу кўрсатгич 63 фоизни ташкил этган.

1943-йилда 64 минг нафарга яқин хотин-қизлар қишлоқ хўжалигида колхозлар, бригадалар, алоқалар, чорвачилик фермалари қишлоғига раҳбарлик қилдилар, кенг профилли механизаторлар касбини эгалладилар.

Республика қишлоқ хўжалигида банд бўлган аёлларнинг улуши эса 75% гача ўсди.

Улар фронтга кетган оталари, турмуш ўртоқлари, ака-укалари ўрнига эркаклар касбини муваффақият билан эгалладилар. Аёллар ўзлаштириб олмаган бирор-бир касбни кўрсатиш қийин. Ҳатто кўмир ва металлургия саноати, темир йўл транспорти сингари халқ хўжалиги тармоқларида ҳам хотин-қизлар эркаклар ўрнини эгаллашга муваффақ бўлганлар.

Оғир шароитларга қарамай катта ёшдагилар учун иш куни 6 кунлик, иш вақти эса 11 соатгача узайтирилган бўлсада, аслида эса у 12-14 соатга етар эди. Таътилга чиқиш бекор қилинган. Меҳнат интизомини бузганлар учун кескин жазо чоралари кўриларди. Корхоналардан ўзбошимчалик билан кетиб қолганлар 5-8 йилгача муддатга камоқ жазосига ҳукм қилинган.

Қишлоқ меҳнаткашлари қалб, бурч ва ор-номус даъвати билан фронтга ёрдам кўрсатиш учун умумхалқ юришига фаоллик билан қўшилдилар. Чунончи, сариосиё туманидан колхозчи аёл м.хидирова 40 кунда 10.800 кг пахта териб берган. Шу тумандаги “иттифоқ” қишлоқ хўжалик артелининг колхозчилари ш.бобожонова, а.ёқубова, м.азимовалар фронтчасига меҳнат қилишган. Улар кундалик нормани 2-3 баравардан кам бажармас эдилар.

Меҳнатда фидойилик, мардлик, шижоат ва жасорат намуналарини кўрсатган 13 нафар аёллардан тошкент вилояти ўрта-чирчиқ тумани илич номли колхоз звено бошлиғи замира муталова, қашқадарё вилоятидан мамахалил милиева, зайнаб хушимовалар 1 гектар ердан 91-92 сентнердан, миҳриниса туйчиева ва бошқалар “далварзин 1” савхозидан 1 гектар ердан 90,3 сентнердан пахта ҳосили етиштирганлиги, тошкент вилояти тошкент тумани москва колхозда звено бошлиғи мехринисо убайдуллаева 1 гектар ердан 810 сентнердан қанд лавлагисини етиштириб юқори ҳосил олганлиги учун сотсиалистик меҳнат қаҳрамони унвонига сазавор бўлганлар.

**«ўзинг учун ва фронтга кетган ўртоғинг учун ишла, уруш кунлари икки нормадан адо эт!»** деган ватанпарварлик шиори остида меҳнат қилиб кунлик нормани 200 ва ундан ортиқ бажарган “ташселмаш” заводи ишчилари мақсудова, разумова, ризаева,чкалов номидаги авиатсия заводидан ўзбекистон республикаси олий совети депутати парчинловчи в.торопилкина, парчинловчи м.алиева, меҳнат қаҳрамони унвонига сазовор бўлганлар н.йўлдошева (сирдарё вилояти) ва мария маёрова (сурхондарё вилояти), ленин ордени кавалери шукурова (жиззах вилояти), о.рустамова (сирдарё вилояти), б.мирбобоева каби минглаб аёллар ўзларининг фидокорона меҳнатлари билан ғалабага улкан ҳисса қўшдилар.